Fadd Nagyközség Önkormányzata képviselő-testületének

**9/2019. (VIII. 27.) önkormányzati r e n d e l e t e**

**a települési hulladékkal kapcsolatos hulladékgazdálkodási**

**helyi közszolgáltatásról és a közterületek tisztántartásáról szóló 8/2016. (VI. 30.) önkormányzati rendelet módosításáról**

Fadd Nagyközség Önkormányzatának Képviselő-testülete Magyarország Alaptörvénye 32. cikk (2) bekezdésében és a hulladékról szóló 2012. évi CLXXXV. törvény 88. § (4) bekezdésében kapott felhatalmazás alapján, a Magyarország Alaptörvénye 32. cikk (1) bekezdés a) pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 11. és 19. pontjában, valamint a hulladékról szóló 2012. évi CLXXXV. törvény 34. § (8) bekezdésében és 35. §-ában meghatározott feladatkörében eljárva a következőket rendeli el:

1. **Fejezet**

**Általános rendelkezések**

1. **A hulladékkezelési közszolgáltatás hatálya**

**1. §**

Fadd Nagyközség Önkormányzata képviselő-testületének a települési hulladékkal kapcsolatos hulladékgazdálkodási helyi közszolgáltatásról és a közterületek tisztántartásáról szóló 8/2016. (VI. 30.) önkormányzati rendelete (a továbbiakban: R.) 2. §-ának (4) bekezdése helyébe az alábbi rendelkezés lép:

„(4) A Község közigazgatási területén a hulladékgazdálkodási közszolgáltatást *a* ***Vertikál Közszolgáltató Nonprofit Zrt. (települési hulladék ártalmatlanítása) és az Alisca Terra Regionális Hulladékgazdálkodási Nonprofit Kft. (települési hulladék gyűjtése, szállítása) Konzorciuma*** végzi, amely a kötelező közszolgáltatónak minősül – (továbbiakban: Közszolgáltató). A Közszolgáltató Fadd nagyközség közigazgatási területén a települési hulladékkal kapcsolatos kötelező helyi közszolgáltatás teljesítésére jogosult és kötelezett. ***Ennek körében a Közszolgáltató gondoskodik a közszolgáltatás szállítóeszközéhez rendszeresített gyűjtőedényben, a közterületen vagy az ingatlanon összegyűjtött és a közszolgáltató rendelkezésére bocsátott települési hulladék elhelyezés céljára történő rendszeres gyűjtéséről, elszállításáról és ártalmatlanításáról.*** A Közszolgáltató végzi Fadd nagyközség települési és lakossági veszélyes hulladékainak gyűjtését és szállítását, továbbá ***gondoskodik a környezetvédelmi hatóság által engedélyezett összetételű és mennyiségű települési hulladék*** elhelyezéséről, ártalmatlanításáról a kijelölt hulladéklerakó helyen: ***a Cikói Hulladékkezelő Központban***.”

**2. §**

(1) A R. 5. §-ának (1) bekezdése helyébe az alábbi rendelkezés lép:

„(1) A Közszolgáltató kötelessége az e rendeletben és a közszolgáltatási szerződésben, ***vagy egyedi megállapodásban*** foglaltak szerint - a környezetvédelmi, valamint az egyéb jogszabályi előírások megtartásával - a közszolgáltatás igénybevételére köteles, vagy azt igénybe vevő ingatlanhasználóktól

a) a Közszolgáltató szállítóeszközeihez rendszeresített és az ingatlanhasználó által beszerzett gyűjtőedényben vegyesen gyűjtött háztartási hulladék és háztartási hulladékhoz hasonló jellegű és összetételű hulladék házhoz menő járattal történő rendszeres begyűjtése és elszállítása,

b) a Közszolgáltató által fenntartott és működtetett szelektív hulladékgyűjtő szigeteken, továbbá a Közszolgáltató által rendelkezésre bocsátott, szállítóeszközeihez rendszeresített szelektív gyűjtőedényben, vagy más eszközben szelektíven gyűjtött települési hulladék házhoz menő járattal történő rendszeres begyűjtése és elszállítása,

c) a Közszolgáltató által erre a célra biztosított szállítóeszközén az ingatlanon összegyűjtött és a Közszolgáltató rendelkezésére bocsátott lomhulladék évente egyszeri - a Közszolgáltató által meghatározott időpontban és helyen - történő begyűjtése és elszállítása,

d) a közterületi hulladéknak a Közszolgáltató szállítóeszközeihez rendszeresített gyűjtőedényben vagy a Közszolgáltató által rendelkezésre bocsátott más eszközben, egyedi megrendelés alapján történő alkalmi begyűjtése és elszállítása,

e) a háztartásokban keletkező veszélyes hulladéknak előzetesen egyeztetett időpontban történő évi egyszeri összegyűjtése és elszállítása;

f) a begyűjtött és elszállított települési hulladék kezelésére szolgáló hulladéklerakó, hulladékgyűjtő szigetek, hulladékgyűjtő udvar üzemeltetése,

g) az a)-b) pontokban foglaltak szerint begyűjtött és elszállított települési hulladék hasznosításra történő átadása,

h) a települési hulladék ártalmatlanítását szolgáló létesítmények - magasabb szintű jogszabályokban foglalt - utógondozása és monitorozása körébe tartozó feladatok ellátása.”

(2) A R. 5. §-ának (6) bekezdése helyébe az alábbi rendelkezés lép:

„(6) Az információs önrendelkezési jogról és az információszabadságról szóló 2011. évi CXII. törvény 5. § (1) bekezdés b) pontja alapján a közszolgáltatás ***teljesítése,*** igénybevétele és a közszolgáltatási díj behajtása érdekében Közszolgáltató jogosult kezelni a közszolgáltatást igénybe vevő nevét, lakcímét, születési helyét és idejét, anyja nevét.

**3. §**

(1) A R. 8. §-a az alábbi (5) bekezdéssel egészül ki:

„***(5) A Közszolgáltató és a gazdálkodó szervezet a közszolgáltatás hatálya alá nem tartozó hulladék tekintetében külön szerződést köthet (ideértendő a soron kívüli lomtalanítás, inert hulladék elszállítása, elkülönítetten gyűjtött hulladék-összetevők begyűjtése).***”

**4. §**

(1) A R. 9. §-ának (3) bekezdése helyébe az alábbi rendelkezés lép:

„(3) Az ingatlanhasználó minden - a közszolgáltatás igénybevételére vonatkozó kötelezettségét, ***a közszolgáltatási szerződés bármely elemét*** érintő tényt, változást köteles a tény keletkezését, vagy a változást követő 15 (tizenöt), ***gazdálkodó szervezet esetén 8 (nyolc)*** napon belül írásban ***vagy az ügyfélszolgálaton szóban*** bejelenteni a Közszolgáltatónak ***és kezdeményezni a közszolgáltatási szerződés módosítását. A szerződésmódosítást írásba kell foglalni. A választható gyűjtőedényre vonatkozó szerződésmódosítással egyidejűleg az ingatlanhasználó köteles gondoskodni a gyűjtőedény lecseréléséről.***”

(2) A R. 9. §-a az alábbi (4) bekezdéssel egészül ki, ezzel egyidejűleg a (4) bekezdés számozása (5) bekezdésre változik:

„***(4) Amennyiben az ingatlanhasználó nem, vagy nem határidőben tesz eleget a (3) bekezdésben foglalt bejelentési kötelezettségének, úgy a Közszolgáltató a változást a Közszolgáltató a bejelentés napjától tartja nyilván.***”

**5. §**

A R. 10. §-ának (6) bekezdése helyébe az alábbi rendelkezés lép:

„(6) A hulladék begyűjtésének, elszállításának rendjét (***mód,*** gyakoriság, útvonal és időpont) az ingatlanhasználónál keletkező hulladékmennyiség figyelembevételével a Közszolgáltató határozza meg és arról az ingatlanhasználót a ***helyben szokásos módon tájékoztatja***.”

**6. §**

A R. 11. §-a az alábbi (5) és (6) bekezdéssel egészül ki:

„***(5) A közszolgáltatási szerződés hiánya nem mentesíti az ingatlanhasználót a jogszabályban meghatározott kötelességétől, miszerint a hulladékgazdálkodási közszolgáltatás ellátásához szükséges feltételeket a Közszolgáltató részére biztosítja és a közszolgáltatást igénybe veszi.***

***(6) Ha a gazdálkodó szervezet a közszolgáltatást kötelezettsége ellenére sem veszi igénybe, a Közszolgáltató a jegyzőt köteles értesíteni, és az értesítéssel egyidejűleg felhívja a gazdálkodó szervezetet az írásbeli szerződés megkötésére.***”

**7. §**

A R. 12. §-a helyébe az alábbi rendelkezés lép:

„***12. §***

***(1) Szüneteltethető a közszolgáltatási jogviszony azon ingatlan esetében, amelyen folyamatosan legalább két teljes naptári hónap időtartamban:***

***a) senki sem tartózkodik és emiatt az ingatlanon hulladék sem keletkezik,***

***b) agyűjtőedényt egyedül használó gazdálkodó szervezet tevékenységét ténylegesen nem folytatja.***

***(2) A szüneteltetésre vonatkozó igényt az ingatlanhasználó írásban köteles bejelenteni a Közszolgáltatónak, a szünetelés kívánt kezdő időpontját legalább 15 (tizenöt) nappal megelőzően. A bejelentésben foglaltak valóságtartalmát a közszolgáltató jogosult ellenőrizni.***

***(3) A szünetelés iránti kérelemhez az ingatlanhasználónak csatolnia kell a jegyző igazolását arról, hogy az érintett ingatlanon folyamatosan legalább két teljes naptári hónap időtartamban:***

***a) senki sem tartózkodik,***

***b) a gazdálkodó szervezet tevékenységét ténylegesen nem folytatja.***

***(4) A közszolgáltatási jogviszony szünetelésének legrövidebb időtartama két hónap, leghosszabb időtartama egy év.***

***(5) Szüneteltetés csak a tárgyhó első napjával kezdődhet és csak teljes hónapra vehető igénybe.***

***(6) A szünetelés időtaratmának lejártát követően az ingatlanhasználó jogosult a szünetelést meghosszabbítani, amennyiben a szünetelés feltételei változatlanul fennállnak.***

***(7)*** Ha a szünetelés feltételeiben változás következik be, az ingatlanhasználó ezt írásban, haladéktalanul köteles a Közszolgáltatónak bejelenteni. ***Ha a gazdálkodó szervezet a szünetelés időtartamának lejárta előtt tevékenységét ismételten megkezdi, azt köteles a tevékenység megkezdését legalább 3 nappal megelőzően a Közszolgáltatónak bejelenteni. A bejelentésben foglaltak valóságtartalmát a közszolgáltató jogosult ellenőrizni.***

(8) Amennyiben a szünetelés időtartama alatt az ingatlanon települési hulladék keletkezik, az ingatlanhasználó köteles saját maga gondoskodni a hulladék kezeléséről.

***(9) Amennyiben a szünetelés időtartama alatt hulladékgazdálkodási közszolgáltatás alá tartozó hulladék kerül kihelyezésre, a Közszolgáltató jogosult megtagadni a hulladék elszállítását.***

***(10) Amennyiben az ingatlanban tartózkodnak és hulladék keletkezik, vagy tényleges gazdálkodási tevékenységet végeznek, a Közszolgáltató jogosult a hulladékszállítási díjat a tartózkodás, a gazdálkodási tevékenység megkezdésének, vagy az arról való tudomásszerzés időponjátólo megfizettetni – az NHKV Zrt. felé való bejelentés által - az ingatlanhasználóval.***”

**8. §**

(1) A R. 15. §-ának (1) bekezdése helyébe az alábbi rendelkezés lép:

„(1) Az ingatlanhasználó az ingatlanán keletkező vagy birtokába került települési hulladékot a környezet szennyezését megelőző, károsítását kizáró módon köteles gyűjteni és ahhoz a rendszeresített, ***szabványos, a közszolgáltatási szerződésben meghatározott űrtartalmú és darabszámú*** gyűjtőedényt – a választott kapacitással - saját maga köteles ***– vásárlás vagy bérlet útján -*** biztosítani, annak karbantartásáról, tisztántartásáról, pótlásáról gondoskodni.

***A gyűjtőedény a Közszolgáltatótól - előzetes megrendelés alapján - megvásárolható vagy bérbe vehető. A Közszolgáltatótól bérelt gyűjtőóedény felújítását és szükség szerinti kicserélését külön írásbeli szerződés alapján a Közszolgáltató végzi. Ez a szolgáltatás abban az esetben díjmentes, ha a cserét vagy a javítást a szabványosított tárolóedény rendeltetésszerű használata során bekövetkezett elhasználódás, vagy a Közszolgáltatónak felróható ok teszi szükségessé.***”

(2) A R. 15. §-ának (3) bekezdése helyébe az alábbi rendelkezés lép:

„(3) A kötelező közszolgáltatás a Közszolgáltató által meghatározott típusú gyűjtőedényből történik. A gyűjtőedények mérete a következő:

a) 60, 70, 80, 110, 120, ***140, 145, 180*** és 240 literes zárt edényzet,

b) 770 és 1100 literes zárt, a közszolgáltató által meghatározott típusú edényzet,

***c) 70 literes, a Közszolgáltató emblémájával ellátott zsák.***

***A begyűjtés gyakoriságának figyelembevételével az ingatlanhasználónak a tárolóedényt úgy kell kiválasztania, hogy arányos legyen a keletkező hulladék mennyiségével.***”

(3) A R. 15. §-ának (4) bekezdése helyébe az alábbi rendelkezés lép:

„(4) A ***heti*** 60 l-es ***tárolókapacitású*** gyűjtőedényt a lakóingatlant egyedül és életvitelszerűen használó természetes személy veheti igénybe. ***A 60 literes edényzet igénybevétele iránti kérelemhez az ingatlanhasználónak csatolnia kell a jegyző igazolását arról, hogy mint természetes személy a lakóingatlant egyedül és életvitelszerűen használja.***”

(4) A R. 15. §-a az alábbi (5)-(8) bekezdésekkel egészül ki:

„***(5) A (4) bekezdésben rögzített kedvezmény (a továbbiakban: kedvezmény) igénybe vételének feltétele a közszolgáltatási szerződés megkötése.***

***(6) A kedvezmény egy ingtlanhasználó által csak egy ingatlan után vehető igénybe.***

***(7) A kedvezményre jogosító körülmény megszűnését az ingatlanhasználó köteles a Közszolgáltatónak haladéktalanul bejelenteni és a közszolgáltatási szerződés módosítását kezdeményezni. Amennyiben az ingatlanhasználó ezen bejelenztési köteletzettségét elmulasztja, úgy a Közszolgáltató jogosult a megszűnés napjától a bejelentés napjáig terjedő időszakra az ingatlanhasználó részére a hulladékszállítási díjat 110 literes edény után kiszámlázni.***

***(8) A kedvezmény igénybevételéhez szükséges adatokat a Közszolgáltató tartja nyilván. A nyilvántartott adatok ellenőrzését a Közszolgáltató kérelmére a Polgármesteri Hivatal látja el. Eltérő adat esetén a Közszolgáltató a kedvezmény megadását megtagadja, vagy a kedvezményt megvonja.***”

**9. §**

A R. 19. §-ának (1) bekezdése helyébe az alábbi rendelkezés lép:

„(1) Az ingatlanhasználó köteles a tárolóedényeket a hulladék elszállítása céljából a közszolgáltató által megjelölt időpontban, a begyűjtést végző gépjárművel megközelíthető és ürítésre alkalmas helyen, az ingatlan bejárata előtti járdán, vagy a kapu közelében közterületen ***vagy a kijelölt gyűjtőponton*** elhelyezni.

A tárolóedényt legfeljebb a szállítási napot megelőző napon, 18 órától lehet kihelyezni a közterületre, kivéve a tartósan engedélyezett elhelyezést.”

**10. §**

A R. 22. §-ának (2) bekezdése helyébe az alábbi rendelkezés lép:

„(2) A gyűjtőedényzet mechanikai védelme érdekében az edényben elhelyezhető hulladék maximális súlya:

a) 60 literes gyűjtőedény esetén 12 kg,

b) 70 literes gyűjtőedény esetén 15 kg,

c) 110-120 literes gyűjtőedény esetén 36 kg,

d) 140-145 literes gyűjtőedény esetén 45 kg,

e) 180 literes gyűjtőedény esetén 60 kg,

d) 240 literes gyűjtőedény esetén 72 kg,

e) 770 l-es gyűjtőedény esetén 220 kg,

f) 1100 literes gyűjtőedény esetén 330 kg.”

**11. §**

A R. 24. §-ának (1) bekezdése helyébe az alábbi rendelkezés lép:

„***(1) A nagy darabos hulladék (lom) - lakásokban, nem lakás céljára szolgáló helyiségekben használhatatlanná vált, nagyobb háztartási felszerelési tárgy, bútor, egyéb ingóság - szervezett gyűjtéséről, elszállításáról és ártalmatlanításáról a Közszolgáltató a hulladékgazdálkodási közszolgáltatás keretében - külön díj felszámítása nélkül évente egy alkalommal, megrendelés alapján - gondoskodik. A házhoz menő lomtalanítás időpontját az ingatlanhasználó és a Közszolgáltató egyezteti, a szolgáltatás igénybevételének a módjára vonatkozó tájékoztatást a Közszolgáltató adja, melynek feltételeit a Közszolgáltató állapítja meg.***

(2) A Közszolgáltató kizárólag a lakosságnál, a háztartásokban képződött, de a rendszeres hulladékszállításra használatos gyűjtőedényekben el nem helyezhető lomhulladék elszállítására köteles. A Közszolgáltató által a közszolgáltatás keretében szervezett lomtalanítási szolgáltatás semmilyen más hulladékra (így pl. inert hulladékra, építési törmelékre, járműroncsra, biohulladékra, rendszeres háztartási hulladékra) nem terjed ki.”

**12. §**

A R. 26. §-ának és az azt megelőző „16. Karácsonyfa gyűjtése” alcím helyébe az alábbi alcím és rendelkezés lép:

„**16. *Zöldhulladék és* karácsonyfa gyűjtése**

**26. §**

***(1) A zöldhulladék a Közszolgáltató által meghirdetett időszakban és módon, házhoz menő hulladékszállítás keretében kerül elszállításra.***

***(2)*** A Közszolgáltató a karácsonyi ünnepeket követően a lakossági gyűjtőedényzet mellé kihelyezett fenyőfákat külön díj felszámolása nélkül szállítja el.”

**13. §**

A R. 42. §-ának (6) bekezdése helyébe az alábbi rendelkezés lép:

„(6) Az ingatlanokkal (építési telkekkel, épületekkel) közvetlen érintkező járdaszakasz, járda hiányában a telekhatártól az úttest felé terjedő ***teljes terület*** tisztántartásáról a járdaszakaszok melletti nyílt árok és ennek műtárgyai (kiépített beton vagy egyéb átereszek), valamint a járdához tartozó folyókáknak és víznyelő rácsoknak folyamatos tisztántartásáról – ideértve a hó és síkosság elleni védekezést is – az ingatlanhasználó köteles gondoskodni.”

**Záró rendelkezések**

**14. §**

E rendeleta kihirdetését követő napon lép hatályba**.**

**Fülöp János Dr. Percsi Elvira**

**polgármester jegyző**

*Záradék:*

A rendelet 2019. augusztus hó 27-én a helyben szokásos módon kihirdetésre került.

Dr. Percsi Elvira

jegyző